1. ČAS

Datum: 27.3.2020.god.

Nastavni predmet: **TJELESNI I ZDRAVSTVENI ODGOJ**

Nastavna jedinica: Elementarne igre za razvoj koordinacije (zečiji poskoci)

Razred: I-2

Pronaći vježbe na linku koji se nalazi ispod i neka ih dijete odradi.

https://www.youtube.com/watch?v=oc4QS2USKmk

* Nakon toga neka dijete skakuće kao zečić naprijed, nazad, bočno
* Na tlu nacrtati krug (ili označiti nečim krug) – sunožno skakutanje iz kruga u krug
* Ako ste u mogućnosti možete sa djetetom odigrati igru „Zec i kupus“- nacrtajte krug, to je kupus. Udaljite se, tako da ste na jednakom rastojanju od kruga. Zatim zečevi skakuću do kupusa, ko prije pojede kupus.

1. ČAS

Datum: 27.3.2020.god.

Nastavni predmet: **BOSANSKI JEZIK I KNJIŽEVNOST**

Nastavna jedinica: Usvajanje velikog i malog štampanog slova Bb

Razred: I-2

Pročitati djetetu sljedeće rečenice:

**Belmu je bolio zub.**

**Belma je otišla zubaru.**

**Zubar je Belmi izvadio zub.**

Zatim razgovarati sa djetetom:

* Ko je zubar?
* Koga je bolio zub?
* Kome je ona otišla?
* Šta se zatim desilo?

Zatim recite djetetu - Kad ja kažem : **Belmu je bolio zub.** – šta je to? (Rečenica)

* Od čega se sastoji rečenica? (Od riječi)
* Koliko riječi ima u ovoj rečenici? (Četiri riječi)
* Koja je prva riječ u rečenici? Druga? Treća? Četvrta?
* I riječi su sastavljene iz dijelova. Kako se ti dijelovi zovu? (Glasovi)
* Po čemu se razlikuju glasovi i slova? GLASOVE IZGOVARAMO I ČUJEMO, A SLOVA PIŠEMO I VIDIMO.
* Koliko glasova ima riječ BELMA? (Pet glasova)
* Koji su to glasovi? (B-E-L-M-A)
* Koji je prvi glas u riječi Belma? (To je glas B)
* Tražimo još neke riječi u kojima se glas B čuje na početku, na kraju i u sredini.
* Pokazivanje slova Bb
* Crtanje slova prstom u zraku, prstom po stolu...
* Pisanje slova u sveske (napisati jedan red velikog slova B, jedan red malog slova b i jedan red velikog i malog slova Bb )
* Pisanje riječi ( balon, lubenica, zub, banana, bubamara, golub)
* Pisanje rečenica ( Bakir ima bijeli balon. Balon leti u oblake. Belmu boli zub. Zube treba redovno prati. )

1. Čitanje riječi i rečenica u udžbeniku na 43.i 44. strani
2. Nacrtati nešto što počinje na slovo B
3. ČAS

Datum: 27.3.2020.god.

Nastavni predmet: **LIKOVNA KULTURA**

Nastavna jedinica: TAČKA I LINIJA (autoportret): To sam ja – **flomasteri**

Razred: I-2

Razgovor sa djetetom:

Kako bi ti opisao -la sam/sama sebe?

Kakve su boje i oblika tvoje oči?

Koje dužine i boje je tvoja kosa?

Ima li nešto posebno na tvom izgledu?

Šta ti se kod sebe najviše sviđa što ne bi promijenio/la?

Da li bi nešto promijenili?

Kako biste sami sebe nacrtali, kako bi se zvalo to djelo?

Onda objasniti djetetu:

* Portret je umjetnički prikaz ljudske [glave](http://hr.wikipedia.org/wiki/Glava) (poprsje).
* [Autoportret](http://hr.wikipedia.org/wiki/Autoportret) je umjetnikov prikaz samoga sebe (samo glava, ali i cijela figura).
* Grupni portret je portret međusobno povezane grupe osoba, na primjer pripadnika obitelji/porodice

Zatim recite djetetu da će danas raditi autoportret - crtat će sebe i to crtati stvarni izgled, onako kako samo sebe vidi. (Za ovu vježbu bi bilo najbolje da dijete posmatra svoj odraz u ogledalu.)